smcproject/ml-wiki-sentences huggingface dataset:
1985 ൽ ബ്രസീലിലെ ഗൊയിയാനിയ എന്ന സ്ഥലത്തെ റേഡിയോതെറാപ്പി ഇൻസ്റ്റിറ്റ്യൂട്ട് ഒരു പുതിയ സ്ഥലത്തേക്കു മാറ്റിയപ്പോൾ ഉപേക്ഷിക്കപ്പെട്ട റേഡിയോ തെറാപ്പി സ്രോതസ്സിൽ നിന്നുള്ള ആണവമലിനീകരണം കാരണമാണ് അപകടം ഉണ്ടായത്.
പിന്നീട് പല ആളുകളും ഇത് കൈകാര്യം ചെയ്തു.
അതിൻറെ ഫലമായി മാരക വികിരണമേറ്റ് 5 പേർ മരിച്ചു.
ഒട്ടേറെ പേർക്ക് അസുഖം ബാധിച്ചു.
249 പേരുടെ നില ഗുരുതരമായിരുന്നു.
112,000- ത്തിൽപ്പരം ആളുകൾ നിരീക്ഷണത്തിലായി.
കൂടുതൽ ആളുകളുടെ ശരീരത്തിൽ റേഡിയോ ആക്ടീവ് വസ്തുക്കൾ കണ്ടെത്തുകയുണ്ടായി.
ബ്രസീൽ സർക്കാർ പ്രദേശത്ത് ജാഗ്രത പാലിച്ചു.
പലയിടത്തെയും മേൽമണ്ണ് നീക്കംചെയ്തു.
നഗരത്തിലെ കനത്ത വികിരണമേഖലയിൽ ഉണ്ടായിരുന്ന 40 വീടുകൾ നശിപ്പിച്ചു.
ധാരാളം ആളുകൾ ഭയത്താൽ ചികിൽസ തേടി.
ഗൊയിയാനിയയിൽ നിന്നുമുള്ള ആൾക്കാരെയും വസ്തുക്കളെയും ബാക്കിപ്രദേശങ്ങളിൽ ഉള്ളവർ ബഹിഷ്കരിക്കുന്ന നിലവരെയെത്തി.
സർക്കാരിന്റെ ഫലപ്രദമായ ഇടപെടൽ വേഗത്തിൽ കാര്യങ്ങൾ നിയന്ത്രണവിധേയമാക്കിയതിനാൽ കൂടുതൽ അപകടമുണ്ടാകാതെ കാര്യങ്ങൾ വരുതിയിലായി.
ലോകത്തിലെ ഏറ്റവും മോശമായ ആണവ ദുരന്തങ്ങളിലൊന്നായി ഈ അപകടത്തെ കണക്കാക്കുന്നതായി ടൈം മാസിക കണ്ടെത്തി.
അന്താരാഷ്ട്ര ആണവോർജ്ജ ഏജൻസി ഇത് "ലോകത്തിലെ ഏറ്റവും മോശമായ റേഡിയോളജിക്കൽ സംഭവവമായി വിലയിരുത്തി.
ഉറവിടത്തിന്റെ വിവരണം
ഗൊയിയാനിയ അപകടത്തിനു കാരണമായ റേഡിയേഷൻ സ്രോതസ്സ് 93 ഗ്രാം (3.3 oz) റേഡിയോആക്റ്റീവ് സീസിയം ക്ലോറൈഡിന്റെ (a caesium salt made with a radioisotope, caesium-137) ഒരു ചെറിയ കാപ്സ്യൂൾ ആയിരുന്നു.
ഇത് ലെഡ് , സ്റ്റീൽ എന്നിവകൊണ്ടു നിർമ്മിച്ച ഉറവിടം ചലിക്കുന്നതിനായി ചക്രമുള്ള ഒരു പെട്ടിക്കുള്ളിൽ സൂക്ഷിച്ചിരുന്നു.
ചക്രം അകത്തേയ്ക്ക് തിരിയുമ്പോൾ സ്റ്റോറേജിനും റേഡിയേഷൻ സ്ഥാനങ്ങൾക്കും ഇടയിൽ സ്രോതസ്സ് നീങ്ങുന്ന തരത്തിലാണ് സൂക്ഷിച്ചിരുന്നത്.
Comparison of radioactivities Goiânia source TBq 1971 74 1987 50.9 Recovered 44 Unrecovered (c. 1987) 7 Unrecovered (c. 2016) 3.5 Smoke detector 0.000000037 A wheel type radiotherapy device which has a long collimator to focus the radiation into a narrow beam.
The caesium chloride radioactive source is the blue rectangle, and gamma rays are represented by the beam emerging from the aperture.
ഇതും കാണുക List of civilian radiation accidents അവലംബം പുറം കണ്ണികൾ Detailed Report from the International Atomic Energy Agency, Vienna, 1988 Similar accidents over the world (short overview) The Goiânia Radiation Incident
ഗൊനാരെഷൌ ദേശീയോദ്യാനം
ഗൊനാരെഷൌ ദേശീയോദ്യാനം തെക്കു കിഴക്കൻ സിംബാബ്‍വെയിൽ സ്ഥിതിചെയ്യുന്ന ഒരു ദേശായോദ്യാനമാണ്.
മൊസാംബിക് അതിർത്തിയ്ക്കു സമാന്തരമായി ചിമാനിമാനി യ്ക്കു തെക്കായി മാസ്വിൻഗോ പ്രവിശ്യയുടെ താരതമ്യേന വിദൂരമായ മൂലയിലാണ് ഇത് സ്ഥിതി ചെയ്യുന്നത്.
ദേശീയോദ്യാനത്തിൻറെ വിശാലതയും പരുക്കൻ ഭൂപ്രകൃതിയും, പ്രധാന ടൂറിസ്റ്റ് മേഖലകളിൽനിന്ന് വിദൂരമായ സ്ഥാനവും കാരണമായി ഗോനാരെഷൌയുടെ വലിയൊരു ഭാഗം പ്രാക്തന വന്യതയായി ഇപ്പോഴും നിലകൊള്ളുന്നു.
5,053 ചതുരശ്രകിലോമീറ്റർ വിസ്തീർണ്ണത്തിൽ വ്യാപിച്ചുകിടക്കുന്ന ഗൊനാരെഷൌ ദേശീയോദ്യാനം, ഹ്വാൻഗെ ദേശീയോദ്യാനം കഴിഞ്ഞാൽ രാജ്യത്തെ രണ്ടാമത്തെ വലിയ ഗെയിം റിസർവ് ആണ്.
ചിത്രശാല ചിലോജോ ക്ലിഫ്സ് ചിലോ ലോഡ്ജ് Crocodile, Makokwani Pools Nyala Makokwani Pools Rossi Pool and hide Samalena Gorge View from Wright's Tower
അവലംബം 1 2 National Parks and Nature Reserves of Zimbabwe , World Institute for Conservation and Environment Archived 2012-04-16 at the Wayback Machine .
ഫലൂഡ ഇംഗ്ലീഷ് വിലാസം https://ml.wikipedia.org/wiki/Falooda
ഇന്ത്യയിലെ സാധാരണ ലഭ്യമായ ഒരു പാനീയമാണ് ഫലൂഡ ( ഉർദു : فالودہ ).
ഇത് പ്രധാനമായും പനിനീർ , വെർമിസെല്ലി , കിഴങ്ങിന്റെ വിത്തുകൾ എന്നിവ പാലിലോ വെള്ളത്തിലോ ചേർത്താണ് ഉണ്ടാക്കുന്നത്.
ഫലൂഡ പേർഷ്യൻ മധുരപലഹാരമായ ഫലൂഡെയിൽ ( Faloodeh )  നിന്നാണ് ഉടലെടുത്തതെന്ന് കരുതുന്നു.
മുഗൾ സാമ്രാജ്യകാലത്താണ് ഇത് ഇന്ത്യയിലേക്ക് വന്നത്.
ഇതിൽ ഐസ് ക്രീമും ചേർക്കുന്ന പതിവുണ്ട്.
പക്ഷേ, ഇറാൻ , അഫ്ഗാനിസ്ഥാൻ എന്നിവടങ്ങളിൽ കാണുന്ന ഫലുഡേയിൽ നിന്ന് വളരെ വ്യത്യസ്തമാണ് ഇന്ത്യയിൽ ലഭിക്കുന്ന ഫലൂഡ.
ഇതിൽ പ്രധാന ഘടകം വെർമിസെല്ലി ആണ്.
കൂടാതെ മാങ്ങ , ചോക്കളേറ്റ് എന്നീ ഫ്ലേവറുകളിലും ഫലൂഡ ലഭ്യമാണ്.
ഗോതമ്പ്, ആരോറൂട്ട്, കോൺസ്റ്റാർച്ച്, അല്ലെങ്കിൽ  ചൗവ്വരി തുടങ്ങിയവയിൽ നിന്നാണ് ഫലൂഡ ഉണ്ടാക്കാൻ ഉപയോഗിക്കുന്ന വെർമിസെല്ലി നിർമ്മിക്കുന്നത്.
പഞ്ചാബ് , പാകിസ്താൻ , ബംഗ്ലാദേശ് , ശ്രീലങ്ക , മ്യാന്മാർ , ഗൾഫ് രാജ്യങ്ങളിൽ ഇത് ഒരു വേനൽക്കാല പാനീയമായിട്ടാണ് ഉപയോഗിക്കുന്നത്.
പൊതുവെ ഹോട്ടലുകളിലും, ബീച്ചുകളിലെ സ്റ്റാളുകളിൽ ഇത് ലഭ്യമാണ്.
ഇതിന്റെ മറ്റൊരു തരമായ ഫലൂഡ കുൾഫിയും ഇന്ത്യയിൽ പലയിടങ്ങളിലും ലഭ്യമാണ്.
ഇതിൽ ഫലൂഡയും കുൾഫിയും ഒന്നിച്ച് ഉണ്ടാക്കുന്നു.
അവലംബം Faluda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്ത്യൻ ഭക്ഷണപദാർത്ഥങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഫലെനോപ്സിസ് ഡെലിഷ്യോസ
ഇന്ത്യൻ ഉപഭൂഖണ്ഡത്തിലും മലീഷ്യയിലും നിത്യഹരിത വനങ്ങളിലും അർദ്ധ നിത്യഹരിത വനങ്ങലിലും കണ്ടുവരുന്ന ഓർക്കിഡേസീ കുടുംബത്തിലെ ഒരു ഓർക്കിഡ് സ്പീഷീസാണ് ഫാലയെനോപ്സിസ് ഡെലിഷ്യോസ ( Phalaenopsis deliciosa ).
നീലിയാർ കോട്ടത്ത് ഈ ഓർക്കിഡ് കണ്ടുവരുന്നു .
തണ്ടിനോടടുത്ത് വീതി കുറഞ്ഞും അഗ്രഭാഗത്തേക്ക് വീതി കൂടിയും അരികുകൾ തരംഗാകൃതിയിൽ ഉള്ള മിനുസമുള്ള 15×3 സെ.
മീ വലിപ്പമുള്ള ഇലകളാണ് ഇതിനുള്ളത്.
ദലങ്ങളും വിദളങ്ങളും മങ്ങിയ പിങ്ക് നിറത്തിലുള്ളവയാണ്.
ചുണ്ടുകളിൽ വെളുപ്പിൽ കടുംപിങ്ക് വരകളുണ്ട്.
ചിത്രശാല ഫലേനോപ്സിസ് ഡെലിഷ്യോസ- നീലിയാർകോട്ടത്ത് നിന്നും
അവലംബം 1 2 ↑ പുറത്തേക്കുള്ള കണ്ണികൾ
Media related to Phalaenopsis deliciosa at Wikimedia Commons Phalaenopsis deliciosa എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഫലോപ്യൻ കുഴലുകൾ ഇംഗ്ലീഷ് വിലാസം https://ml.wikipedia.org/wiki/Fallopian_tube
ഗർഭാശയ ട്യൂബുകൾ, അണ്ഡവാഹിനികൾ അല്ലെങ്കിൽ സാൽപിംഗുകൾ (സിംഗുലർ സാൽപിൻക്സ്) എന്നും അറിയപ്പെടുന്ന ഫാലോപ്യൻ ട്യൂബുകൾ , ഗർഭപാത്രം മുതൽ അണ്ഡാശയത്തിലേക്ക് നീളുന്ന മനുഷ്യ സ്ത്രീയിൽ ജോടിയാക്കിയ ട്യൂബുകളാണ്.
ഫാലോപ്യൻ ട്യൂബുകൾ സ്ത്രീകളുടെ പ്രത്യുത്പാദന വ്യവസ്ഥയുടെ ഭാഗമാണ്.
മറ്റ് സസ്തനികളിൽ അവയെ അണ്ഡവാഹിനികൾ എന്ന് മാത്രമേ വിളിക്കൂ.
ഓരോ ട്യൂബും പേശീബലമുള്ള പൊള്ളയായ അവയവമാണ് അത് ശരാശരി 10 മുതൽ 14 സെന്റീമീറ്റർ വരെ നീളവും 1 സെന്റീമീറ്റർ ബാഹ്യ വ്യാസവുമുള്ളതാണ്.
ഇതിന് നാല് വിവരിച്ച ഭാഗങ്ങളുണ്ട്: ഇൻട്രാമ്യൂറൽ ഭാഗം, ഇസ്ത്മസ്, ആമ്പുള്ള, അനുബന്ധ ഫിംബ്രിയകളുള്ള ഇൻഫുണ്ടിബുലം.
ഓരോ ട്യൂബിനും രണ്ട് ഓപ്പണിംഗുകൾ എന്നിവ ഉണ്ട്.
ഒരു പ്രോക്സിമൽ ഓപ്പണിംഗ് ഗർഭപാത്രത്തോട് അടുത്ത് തുറക്കുന്നു.
കൂടാതെ ഒരു വിദൂര ദ്വാരം ഉദരത്തിലേക്ക് തുറക്കുന്നു.
ഫാലോപ്യൻ ട്യൂബുകൾ ട്യൂബുകൾക്ക് ചുറ്റും പൊതിഞ്ഞിരിക്കുന്ന വിശാലമായ ലിഗമെന്റ് മെസെന്ററിയുടെ ഭാഗമായ മെസോസൽപിൻക്സായിലാണ് സ്ഥാപിച്ചിരിക്കുന്നത്.
വിശാലമായ ലിഗമെന്റിന്റെ മറ്റൊരു ഭാഗം, മെസോവേറിയം അണ്ഡാശയത്തെ സ്ഥാനത്ത് നിർത്തുന്നു.
ഒരു അണ്ഡകോശം അണ്ഡാശയത്തിൽ നിന്ന് ഫാലോപ്യൻ ട്യൂബിലേക്ക് കൊണ്ടുപോകുന്നു.
അവിടെ അത് ട്യൂബിന്റെ ആമ്പുള്ളയിൽ ബീജസങ്കലനം നടത്താം.
ഫാലോപ്യൻ ട്യൂബുകൾ സിലിയ എന്ന് വിളിക്കപ്പെടുന്ന രോമസമാനമായ വിപുലീകരണങ്ങളുള്ള സിമ്പിൾ കോളുമ്നാർ എപിത്തീലിയത്തോടുകൂടിയതാണ്.
ഇത് പേശി പാളിയിൽ നിന്നുള്ള പെരിസ്റ്റാൽറ്റിക് സങ്കോചങ്ങൾക്കൊപ്പം ബീജസങ്കലനം ചെയ്ത അണ്ഡത്തെ (സൈഗോട്ട്) ട്യൂബിലൂടെ ചലിപ്പിക്കുന്നു.
ഗർഭാശയത്തിലേക്കുള്ള അതിന്റെ യാത്രയിൽ സൈഗോട്ട് കോശവിഭജനത്തിന് വിധേയമാകുന്നു.
അത് ഇംപ്ലാന്റേഷനുള്ള ഒരു ആദ്യകാല ഭ്രൂണമായി അതിനെ ഒരു ബ്ലാസ്റ്റോസിസ്റ്റാക്കി മാറ്റുന്നു.
വന്ധ്യതയുടെ ഏതാണ്ട് മൂന്നിലൊന്ന് കേസുകളും ഫാലോപ്യൻ ട്യൂബ് പാത്തോളജികൾ മൂലമാണ്.
വീക്കം, ട്യൂബൽ തടസ്സങ്ങൾ എന്നിവ ഇതിൽ ഉൾപ്പെടുന്നു.
ബീജത്തിന്റെയോ അണ്ഡത്തിന്റെയോ ചലനത്തെ തടസ്സപ്പെടുത്തുന്ന നിരവധി ട്യൂബൽ പാത്തോളജികൾ ട്യൂബിന്റെ സിലിയക്ക് കേടുപാടുകൾ വരുത്തുന്നു.
ഇറ്റാലിയൻ കത്തോലിക്കാ പുരോഹിതനും ശരീരഘടനാശാസ്ത്രജ്ഞനുമായിരുന്ന ഗബ്രിയേൽ ഫാലോപ്പിയോയിൽ നിന്നാണ് ഈ പേര് വന്നത്.
മറ്റ് ശരീരഘടനകൾക്കും അദ്ദേഹത്തിന്റെ പേരുണ്ട്.
പ്രോക്സിമൽ ട്യൂബൽ ഓപ്പണിംഗ് അല്ലെങ്കിൽ പ്രോക്സിമൽ ഓസ്റ്റിയം എന്നറിയപ്പെടുന്ന ഗർഭാശയ ഹോൺസുകളിലെ ഒരു ദ്വാരത്തിലാണ് ഓരോ ഫാലോപ്യൻ ട്യൂബും ഗർഭപാത്രത്തിൽ നിന്നും പുറപ്പെടുന്നത്.
ട്യൂബുകൾക്ക് ശരാശരി 10-14 സെന്റീമീറ്റർ (3.9-5.5 ഇഞ്ച്) നീളമുണ്ട്.
അതിൽ ട്യൂബിന്റെ ഇൻട്രാമ്യൂറൽ ഭാഗം ഉൾപ്പെടുന്നു.
ട്യൂബുകൾ അണ്ഡാശയത്തിന് സമീപം വരെ നീളുന്നു.
അവിടെ അവ വിദൂര ട്യൂബൽ ഓപ്പണിംഗുകളിൽ വയറിലേക്ക് തുറക്കുന്നു.
മറ്റ് സസ്തനികളിൽ ഫാലോപ്യൻ ട്യൂബിനെ അണ്ഡവാഹിനി എന്ന് വിളിക്കുന്നു.
ഇത് മനുഷ്യനിലെ ഫാലോപ്യൻ ട്യൂബിനെ പരാമർശിക്കാനും ഉപയോഗിക്കാം.
ട്യൂബുകൾക്ക് ചുറ്റും പൊതിഞ്ഞിരിക്കുന്ന വിശാലമായ ലിഗമെന്റ് മെസെന്ററിയുടെ ഒരു ഭാഗം മെസോസാൽപിൻക്സാണ് ഫാലോപ്യൻ ട്യൂബുകൾ സ്ഥാപിച്ചിരിക്കുന്നത്.
അധിക ചിത്രങ്ങൾ Image showing numbered parts of the fallopian tubes and surrounding structures Female reproductive system numbered parts Image showing the right fallopian tube (here labeled the uterine tube) seen from behind.
The uterus, ovaries and right broad ligament are labeled.
Cross-section of fallopian tube, stained and viewed under microscope അവലംബം
This article was originally based on an entry from a public domain edition of Gray's Anatomy .
As such, some of the information contained within it may be outdated.
External links Wikimedia Commons has media related to Fallopian tube .
Histology image: 18501loa – Histology Learning System at Boston University Menstrual Cycle - Merck
ഫലക്നുമ പാലസ്
ഹൈദരാബാദിലെ കൊട്ടാരങ്ങളിൽ ഒന്നാണ് ഫലക്നുമ പാലസ് .
യഥാർത്ഥത്തിൽ പൈഗഹ് കുടുംബത്തിന്റേതായിരുന്ന ഈ കൊട്ടാരം പിന്നീട് നിസം ഓഫ് ഹൈദരാബാദ് സ്വന്തമാക്കി.
ചാർമിനാറിൽനിന്നും 5 കിലോമീറ്റർ അകലെ 32 ഏക്കർ സ്ഥലത്താണ് ഫലക്നുമ സ്ഥിതി ചെയ്യുന്നത്.
ഹൈദരാബാദിലെ പ്രധാനമന്ത്രി നവാബ് വികർ-ഉൽ-ഉംറ, നവാബ് മിർ മഹബൂബ് അലി ഖാൻ ബഹദൂറും ചേർന്നാണ് ഈ പാലസ് പണികഴിപ്പിച്ചത്.
“ആകാശത്തെ പോലെ” അല്ലെങ്കിൽ “ആകാശത്തിൻറെ കണ്ണാടി” എണ്ണം ഫലക്നുമ എന്നാ വാക്കിൻറെ ഉർദു അർത്ഥം.
1897-1898 കാലഘട്ടത്തിൽ ഹൈദരാബാദിൻറെ ആറാമത്തെ നിസാമിനു കൈമാറുന്നതു വരെ സർ വികർ (ഹൈദരാബാദിൻറെ പ്രധാനമന്ത്രി) സ്വകാര്യ വസതിയായി ഉപയോഗിച്ചിരുന്നതാണ് ഈ പാലസ്.
നവാബ് വികർ-ഉൽ-ഉംറ നാൽപത് ലക്ഷം രൂപ ചിലവഴിച്ചു നിർമിച്ചതാണ് ഈ ഫലക്നുമ പാലസ്.
വൻ സമ്പാദ്യമുണ്ടായിരുന്ന സർ വികറിനു തൻറെ സ്വപ്ന പദ്ധതി പൂർത്തിയാക്കാൻ ബാങ്ക് ഓഫ് ബംഗാളിൽനിന്നും പണം കടം വാങ്ങേണ്ടിയും വന്നു.
ഈ പാലസ് രാജകീയ ഗസ്റ്റ്‌ ഹൗസായി നിസാം ഉപയോഗിച്ചു.
മുഴുവൻ നഗരത്തേയും ഈ പാലസിൽ ഇരുന്നു കാണാം.
1950-കളിൽ ഫലക്നുമ നിശ്ശബ്ദമായി.
1951-ൽ അന്നത്തെ ഇന്ത്യൻ പ്രസിഡന്റ്‌ രാജേന്ദ്ര പ്രസാദ്‌ ആയിരുന്നു അവസാനത്തെ വിശിഷ്ട അതിഥി.
താജ് ഗ്രൂപ്പ് ഓഫ് ഹോട്ടൽസിനു കൈമാറിയ പാലസ് പുതുക്കിപണിയുന്നതിനാൽ അധികവും അടഞ്ഞു കിടന്നു.
പാലസ്
പാലസിൽ 60 അത്യാഡംബര മുറികളും 22 വിശാലമായ ഹാളുകളും ഉണ്ട്.
നിസാം കാലത്തെ മികച്ച സമ്പത്തിൻറെ നല്ലൊരു ശേഖരം ഇവിടെയുണ്ട്.
അമൂല്യമായ ചിത്രങ്ങളും ശില്പങ്ങളും എഴുത്തുകളും പുസ്തകങ്ങളും ഫർണിച്ചറുകളും ഫലക്നുമ പാലസിൽ ഉണ്ട്.
ഫലക്നുമയിലുള്ള ജേഡ് ശേഖരം ലോകത്തിലേ തന്നെ ഏറ്റവും വിശേഷപ്പെട്ടതായാണ് കണക്കാക്കപ്പെടുന്നത്.
പ്രശസ്തമായ തീൻമേശയിൽ 100 അതിഥികൾക്ക് ഒരുമിച്ച് ഭക്ഷണം കഴിക്കാം.
108 അടി നീളവും, 5.7 അടി വീതിയും, 2.7 അടി ഉയരവുമുണ്ട് ഈ തീൻമേശക്ക്.
വിണ്ട്സോർ കൊട്ടാരത്തിന് സാമ്യമായ രീതിയിലുള്ള ലൈബ്രറിയും പാലസിലുണ്ട്.
ഇന്ത്യയിലെ ഏറ്റവും വിശിഷ്ടമായ ഖുർആനിൻറെ പതിപ്പുകളിൽ ഒന്ന് ഈ ലൈബ്രറിയിൽ ഉണ്ട്.
പാലസിൻറെ ചുവരുകളിൽ പ്രശസ്തരായ കലാകാരന്മാരുടെ ചിത്ര രചനകൾ പ്രദർശിപ്പിച്ചിട്ടുണ്ട്.
2000 വരെ ഈ പാലസ് നിസാം കുടുംബത്തിൻറെ സ്വകാര്യ സ്വത്തായിരുന്നു, ജനങ്ങൾക്കു തുറന്നു കൊടുത്തിരുന്നുമില്ല.
2000-ൽ താജ് ഹോട്ടൽസ് ഗ്രൂപ്പ് പാലസ് പുനരുദ്ധാരണം ആരംഭിച്ചു.
പുനരുദ്ധാരണം ചെയ്ത ഹോട്ടൽ നവംബർ 2010-ൽ തുറന്നുകൊടുത്തു.
മുറികളും ഹാളുകളും വിദേശ നിർമിത വസ്തുക്കൾ കൊണ്ട് അലങ്കരിച്ചിരുന്നു.
ഹൈദരാബാദിൻറെ ഹൃദയഭാഗത്തായി സ്ഥിതിചെയ്യുന്നതിനാൽ ഹൈദരാബാദിലെ പ്രധാന ആകർഷണ കേന്ദ്രങ്ങളിലേക്ക് ഫലക്നുമ പാലസിൽനിന്നും അനായാസം എത്തിച്ചേരാം.
മക്ക മസ്ജിദ് (ഏകദേശം 4 കിമീ), നെഹ്‌റു സുവോളജിക്കൽ പാർക്ക്‌ (ഏകദേശം 4 കിമീ) എന്നിവ വളരെ സമീപമാണ്.
ചാർമിനാർ, തരമടി ബരദാരി, സലർ ജങ്ങ് മ്യൂസിയം എന്നിവയും സന്ദർശിക്കാം.
സെക്കുന്ദരാബാദ് റെയിൽവേ സ്റ്റേഷനിൽനിന്നും ഫലക്നുമ പാലസിലേക്കുള്ള ദൂരം: ഏകദേശം 15 കിമീ
രാജീവ്‌ ഗാന്ധി അന്താരാഷ്ട്ര വിമാനത്താവളത്തിൽനിന്ന് ഫലക്നുമ പാലസിലേക്കുള്ള ദൂരം: ഏകദേശം 17 കിമീ സൗകര്യങ്ങൾ
വളരെ മികച്ച സൗകര്യങ്ങൾ ഫലക്നുമ പാലസിൽ ലഭ്യമാണ്.
പ്രാഥമിക സൗകര്യങ്ങൾ വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം ഭക്ഷണ പാനീയ സൗകര്യങ്ങൾ ബാർ ഭക്ഷണശാല കോഫീ ഷോപ്പ് ലൌന്ജ് ബിസിനസ്‌ സൗകര്യങ്ങൾ: ബിസിനസ്‌ സെൻറെർ ഓഡിയോ വിഷ്വൽ സാമഗ്രികൾ ഔദ്യോഗിക വിരുന്ന് സൗകര്യം എൽസിഡി / പ്രൊജക്ടർ മീറ്റിംഗ് സൗകര്യം ബോർഡ് റൂം കോൺഫറൻസ് ഹാൾ മീറ്റിംഗ് റൂം വിനോദ സൗകര്യങ്ങൾ: കുട്ടികൾക്കുള്ള നീന്തൽക്കുളം ജിം ബ്യൂട്ടി സലോൺ ജകുസ്സി മസ്സാജ് സെൻറെർ യാത്രാ സൗകര്യങ്ങൾ: ട്രാവൽ ഡസ്ക് എയർപോർട്ട് ട്രാൻസ്ഫർ പാർക്കിംഗ് സൗജന്യ പാർക്കിംഗ് ട്രാൻസ്പോർട്ട് സർവീസ് വ്യക്തിപരമായ സൗകര്യങ്ങൾ: 24 മണിക്കൂർ ഫ്രന്റ് ഡസ്ക് 24 മണിക്കൂർ റൂം സർവീസ് ബേബിസിറ്റിംഗ് ലോണ്ട്രി അവലംബം
നിസാം അലിയുടെ പുതിയൊരു നാമം 
 നിസാം നരിപ്പറ്റ ☪️ സാമ്രാജ്യം  എനിക്ക് സ്വന്തം !
↑ ↑ {{ cite web }} : | author= has generic name ( help ) ↑ ↑ ↑
ഫലകചലനസിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Plate_tectonics
ഭൂമിയുടെ പുറംപാളിയായ ഭൂവൽക്കം അഥവാ ലിത്തോസ്‌ഫിയറിലുണ്ടാകുന്ന വൻ‌തോതിലുള്ള ചലനങ്ങളെ വിശദീകരിക്കുന്ന സിദ്ധാന്തമാണ്‌ ഫലകചലനസിദ്ധാന്തം അല്ലെങ്കിൽ വൻകരാവിസ്ഥാപന സിദ്ധാന്തം .
ഇരുപതാം നൂറ്റാണ്ടിന്റെ ആദ്യപാതിയിൽ നിരീക്ഷിക്കപ്പെട്ട ഭൂഖണ്ഡചലനം , 1960-കളിൽ നിരീക്ഷിക്കപ്പെട്ട കടൽത്തട്ട് പരക്കൽ (seafloor spreading) എന്നീ പ്രതിഭാസങ്ങൾ ഉൾക്കൊള്ളിച്ചുകൊണ്ടുള്ള സിദ്ധാന്തമാണിത് Tectonic plates (surfaces are preserved)
ഭൂമിയുടെ പുറമ്പാളി പ്രധാനമായും ഏഴു ഭൂവൽക്കഫലകങ്ങൾ ചേർന്നതാണ്‌.
ഈ ഏഴു പ്രധാന ഫലകങ്ങൾക്കു പുറമേ ഒട്ടനവധി ചെറുഫലകങ്ങളുമുണ്ട്.
പരമാവധി നൂറു കിലോമീറ്റർ വരെ കട്ടിയുള്ള ഈ ഫലകങ്ങൾ തൊട്ടു താഴെയുള്ള പാളിയായ അസ്തെനോസ്ഫിയറിനു മുകളിലാണ്‌ നിലകൊള്ളുന്നത്.
താരതമ്യേന മൃദുവായ അസ്തെനോസ്ഫിയറിനു മുകളിലൂടെ വൻ ചങ്ങാടങ്ങൾ പോലെ ലിത്തോസ്ഫിയറിന്റെ ഫലകങ്ങൾക്ക്‌ തെന്നി നീങ്ങാൻ സാധിക്കുന്നു.
ഇതു മൂലം ലിത്തോസ്ഫെറിക് ഫലകങ്ങൾ പരസ്പരം അകലുകയും കൂട്ടിയിടിക്കുകയും ഒന്നിനു മുകളിലൂടെ തെന്നിമാറുകയും ചെയ്യുന്നു.
ഫലകങ്ങളോടൊപ്പമുള്ള വൻകരകളേയും, കടൽത്തട്ടുകളേയും ഇതോടൊപ്പം ചലിപ്പിക്കുകയും ചെയ്യുന്നു.
ഇതാണ്‌ ഫലകചലനത്തിന്‌ ആധാരം .
അസ്തെനോസ്ഫിയറിലെ താപസം‌വഹനം മൂലമുള്ള  ധാരയാണ്‌ ഫലകചലനത്തിന്റെ ചാലകശക്തി
അഗ്നിപർവതങ്ങൾ, കടലുകൾ, മലനിരകൾ, ദ്വീപുകൾ എന്നിവ പുതിയതായി രൂപം കൊള്ളുന്നതിനും, ഭൂകമ്പത്തിനും കാരണം ഫലകചലനമാണ്‌.
ജപ്പാൻ , ഗ്രീസ് , കാലിഫോർണിയ , തുർക്കി തുടങ്ങിയ സ്ഥലങ്ങൾ ഫലകങ്ങൾ കൂടിച്ചേരുന്ന ഇടങ്ങളിൽ സ്ഥിതി ചെയ്യുന്നതിനാൽ വിനാശകാരികളായ ഭൂകമ്പങ്ങൾ ഈ പ്രദേശത്ത് ഇടക്കിടെ സംഭവിക്കുന്നു.
1908 ൽ അമേരിക്കൻ ഭൗമശാസ്ത്രജ്ഞനായ എഫ്.ബി. ടെയ്ലർ ആണ് ഈ ആശയം ആദ്യമായി ഉന്നയിച്ചത് എങ്കിലും 1912 ൽ ആൽഫ്രഡ് വാഗ്നർ എന്ന ജർമ്മൻ ശാസ്ത്രകാരനാണ് സ്വതന്ത്രമായും പരിപൂർണ്ണമായും ഈ ആശയം ആവിഷ്കരിച്ചത്.
വൻകരകളുടെ വിസ്ഥാപനത്തിന് തെളിവുകൾ
ഈർച്ചവാളുകളുടെ പല്ലുപോലെ പരസ്പരം ചേരുന്ന വൻകരകളുടെ അരികുകൾ നിരീക്ഷിച്ചാണ് വാഗ്‌നർ വൻകര വിസ്ഥാപനസിദ്ധാന്തം ആവിഷ്കരിച്ചത്.
മീസോസോറസ് എന്നയിനം ശുദ്ധജല ഉരഗങ്ങൾ ബ്രസീലിലും തെക്കേ ആഫ്രിക്കയിലും സമുദ്രതീരപ്രദേശങ്ങളിൽ കാണപ്പെടുന്നത് ഈ വൻകരാഭാഗങ്ങൾ ഒരുകാലത്ത് ഒന്നിച്ചുനിന്നിരുന്നവയാണെന്ന വാദം പ്രബലപ്പെടുത്തുന്നു.
തെക്കേ അമേരിക്ക, ആഫ്രിക്ക, അന്റാർട്ടിക്ക എന്നിവിടങ്ങളിൽ ഒരേ കാലയളവിൽ രൂപപ്പെട്ട ശിലകളിൽ നിന്ന് ലിസ്ട്രോസോറസ് എന്നയിനം ഉരഗങ്ങളുടെ ഫോസിലുകൾ കണ്ടെത്താൻ കഴിഞ്ഞതും ഈ സിദ്ധാന്തത്തിനെ ശാക്തീകരിക്കുന്നു.
പ്രധാന ആശയം
230 ദശലക്ഷം വർഷങ്ങൾക്കുമുൻപ് ലോകഭൂഖണ്ഡങ്ങളെല്ലാം പാൻജിയ എന്ന വാക്കിന് തുല്യമായ അർത്ഥമുള്ള ഉർകോണ്ടിനെന്റ് എന്ന ഒറ്റ വൻകരയായി നിലനിന്നിരുന്നു.
എന്നാൽ ഏകദേശം 170 ദശലക്ഷം വർഷങ്ങൾക്കുമുൻപ്, ജൂറാസ്സിക് യുഗത്തിൽ ഈ വൻകര ലൗറേഷ്യയും ഗോണ്ട്വാനാ ലാൻഡുമായി വേർപിരിഞ്ഞു.
ആഫ്രിക്ക, തെക്കേ അമേരിക്ക, ഇന്ത്യ ഇവയൊക്കെ ഗോണ്ടാനാ ലാൻഡിന്റെ ഭാഗമായിരുന്നു.
പ്രധാനപ്പെട്ട ഏഴു ഭൂവൽക്കഫലകങ്ങൾ ഭൂതലത്തിലെ ഭൂവൽക്കഫലകങ്ങൾ സൂചിപ്പിക്കുന്ന ചിത്രം (20-ആം നൂറ്റാണ്ടിന്റെ രണ്ടാമത്തെ പകുതിയിലെ നിലയനുസരിച്ച്) പസഫിക് ഫലകം അന്റാർട്ടിക് ഫലകം വടക്കേ അമേരിക്കൻ ഫലകം തെക്കേ അമേരിക്കൻ ഫലകം ആഫ്രിക്കൻ ഫലകം യുറേഷ്യൻ ഫലകം ഇൻഡൊ-ഓസ്ട്രേലിയൻ ഫലകം ഫലക സീമകൾ ഛേദക സീമ (പരിവർത്തന സീമ) ഇവിടെ  ഫലകങ്ങൾ പരസ്പരം ഉരസി നീങ്ങുന്നു.
അമേരിക്കയിലെ സാൻ ആന്ദ്രിയാസ് ഭ്രംശന മേഖല ഉദാഹരണം.
ഇവിടെ ഫലകങ്ങൾക് നാശം സംഭവിക്കുന്നില്ല.
വിയോജക സീമ ഭൂ രൂബൽങ്ങൾ (വേർപെടുന്ന സീമ) ഇവിടെ  ഫലകങ്ങൾ പരസ്പരം അകന്നു പോകുന്നു.
ഈ ചലനമാണ് സമുദ്രാന്തർ കിടങ്ങുകൾക് ജന്മം നൽകുന്നത്.
സംയോജക സീമ (ഒത്തുകൂടുന്ന സീമ) ഇവിടെ  ഫലകങ്ങൾ പരസ്പരം അടുത്തേക്ക് നിരങ്ങുന്നു.
ഇവടെ ഒരു ഫലകത്തിനു നാശം സംഭവിക്കുന്നു.
കൂട്ടിമുട്ടുന്ന ഫലകങ്ങളുടെ സാന്ദ്രതയുടെ തോത് അനുസരിച്ച് കൂടുതൽ സാന്ദ്രത ഉള്ളത് കുറവുള്ളതിന്റെ മുകളിലേക് തെന്നി നിരങ്ങി സഞ്ചരിക്കുന്നു.
ഭൂഘണ്ടങ്ങളുടെ സാന്ദ്രത സമുദ്ര ഭൂപാളിയെക്കാൾ കുറവ് ആയതു കൊണ്ട് ഇവ കൂട്ടിമുട്ടുമ്പോൾ എല്ലായ്പോഴും സമുദ്ര ഭൂപാളി ഭൌമാന്തർ ഭാഗത്തേക് ആഴ്നിറങ്ങും.
ഇത്തരം പ്രവർത്തങ്ങൾ  അപഹരണ മേഖലകളെ ശ്രിഷ്ടിക്കുന്നു.
ഭൂമിയിലെ ഏറ്റവും ആഴം കൂടിയ ഗർത്തങ്ങൾ ഈ മേഖലയിൽ കാണപ്പെടുന്നു.
ഭൂഘണ്ടങ്ങൾ ആണു കൂട്ടിമുട്ടുന്നതെങ്കിൽ അവിടെ സാന്ദ്രത കുറവുല്ലതിന്റെ ഉയർച്ച സംഭവിക്കുന്നു.
ഇങ്ങനെ ഉയരം കൂടിയ പാർവത നിരകൾ സൃഷ്ടിക്കപ്പെടുന്നു.
ഇവിടെയും സാന്ദ്രത കൂടിയ ഫലകം ഭൌമാന്തർ ഭാഗത്തേക്ക്‌ ആഴ്ന്നിറങ്ങുന്നു.
ഹിമാലയവും ആല്പ്സും ഉദാഹരണം.
ഫലക സീമാ മേഖലകൾ ഇവിടെ  ഫലകങ്ങൾ തമ്മിലുള്ള പ്രവർത്തനങ്ങൾ വ്യക്തമായി കാണാൻ സാധിക്കാത്ത മേഖലകൾ ആണ്.
ഇന്ത്യൻ സമുദ്രത്തിലെ ക്യാപ്രികൊൺ ഫലകം ഉദാഹരണം.
ഹിമാലയം
ഫലകങ്ങളുടെ കൂട്ടിയിടിയിൽ നിന്ന് രൂപം കൊള്ളുന്ന പർവതങ്ങൾക്ക് ഏറ്റവും പ്രധാനപ്പെട്ട ഉദാഹരണമാണ്‌ ഹിമാലയം.
വളരെ ഭാരമേറിയതും വൻകര ഉൾപ്പെടുന്നതുമായ ഫലകങ്ങൾ തമ്മിലിടിക്കുമ്പോൾ ഒന്ന് മറ്റൊന്നിനടിയിലേക്ക് തെന്നി നീങ്ങുന്നതിനു പകരം കൂട്ടിയിടിക്കുന്ന അഗ്രം പല പാളികളും മടക്കുകളുമായി മാറുകയും, മുകളിലെ കരപ്രദേശത്തിന്റെ കനം വർദ്ധിപ്പിച്ച് മുകളിലേക്ക് ഉയർത്തുകയും ചെയ്യുന്നു.
ഇങ്ങനെ ഇന്ത്യൻ ഫലകം വടക്കോട്ടു ചലിച്ച് യുറേഷ്യൻ ഫലകത്തിൽ കൂട്ടിയിടിക്കുന്നതിന്റെ ഫലമായി രൂപം കൊണ്ട പർ‌വതനിരയാണ്‌ ഹിമാലയം.
ജപ്പാന്റെ രൂപവത്കരണം
മൊത്തം ജപ്പാൻ ദ്വീപുകളും അഗ്നിപർവതജന്യമാണ്‌.
സമുദ്രോപരിതലം അടങ്ങിയ ഒരു ഫലകം ഇത്തരത്തിലുള്ള മറ്റൊരു ഫലകവുമായി കൂട്ടിയിടിച്ച് ഒന്ന് മറ്റൊന്നിനടിയിലേക്ക് തെന്നി മാറുമ്പോൾ ഈ പ്രദേശത്ത് സമുദ്രത്തിൽ ഒരു കിടങ്ങ് രൂപം കൊള്ളുന്നു.
അടിയിലേക്ക് തെന്നി നീങ്ങിയ ഫലകത്തിന്റെ അവശിഷ്ടങ്ങൾ ആഴക്കടലിൽ ഉരുകി മാഗ്മയായി വീണ്ടും ഉയരുകയും അഗ്നിപർവതങ്ങൾ രൂപം കൊള്ളാൻ ഇടയാകുകയും ചെയ്യുന്നു.
ഇത്തരം അഗ്നിപർവതങ്ങളുടെ പ്രവർത്തനഫലമായി പുതിയ ദ്വീപുകൾ രൂപാന്തരപ്പെടുന്നു.
പസഫിക് ഫലകം യുറേഷ്യൻ ഫലകത്തിനടിയിലേക്ക് തെന്നിമാറിയതിന്റെ ഫലമായി ഇത്തരത്തിലാണ്‌ ജപ്പാൻ രൂപം കൊണ്ടത്.
ആൻഡീസ് മലനിരകൾ
സമുദ്രോപരിതലമുള്ള ഖനമേറിയ ഫലകങ്ങൾ, കര ഉപരിതലമുള്ള താരതമ്യേന കനം കുറഞ്ഞ ഫലകങ്ങളുമായി സന്ധിക്കുമ്പോൾ ആദ്യത്തേത് രണ്ടാമത്തേതിനടിയിലേക്ക് തെന്നി നീങ്ങുന്നു.
കൂട്ടിയിടിയിലുണ്ടാകുന്ന വൻ മർദ്ദവും അടിയിൽ നിന്നുള്ള മാഗ്മയും അഗ്നിപർവതരൂപേണ പുറത്തേക്ക് വരുകയും മലനിരകളുടെ രൂപവത്കരണത്തിന്‌ കാരണമാകുകയും ചെയ്യുന്നു.
തേക്കേ അമേരിക്കൻ വൻകരയുടെ പടിഞ്ഞാറൻ തീരമായ ആൻഡീസ് മലനിരകൾ ഇതിന്‌ ഉത്തമോദാഹരണമാണ്‌ ഭൂകമ്പം
ചലിക്കുന്ന ഫലകങ്ങൾക്കിടക്കുള്ള ഘർഷണമാണ്‌ ഭൂകമ്പത്തിന്‌ കാരണം.
രണ്ടു ഫലകങ്ങൾ കൂട്ടിയിടിക്കുകയോ, പരസ്പരം അകലുകയോ അല്ലെങ്കിൽ പരസ്പരം ഉരസി നീങ്ങുകയോ ചെയ്യുന്നതിനിടയിൽ ഘർഷണം മൂലം വൻ തിട്ടകൾ രൂപപ്പെടുന്നു.
ഫലകങ്ങൾ ഈ തിട്ടകളിൽ തടഞ്ഞ് ചലനത്തിൽ നിന്നും താൽക്കാലികമായി തടയപ്പെടുന്നു.
കാലക്രമേണ ഈ തിട്ടകൾ പൊടുന്നനേ തകരുകയും ഫലകങ്ങളിൽ വൻ‌തോതിലുള്ള ചലനത്തിന്‌ കാരണമാകുകയും ചെയ്യുന്നു.
ഇതാണ്‌ ഭൂകമ്പം .
സമുദ്രമദ്ധ്യതിട്ടകളുടെ രൂപവത്കരണം
സമുദ്രോപരിതലമുള്ള രണ്ടു ഫലകങ്ങൾ തമ്മിൽ അകലുമ്പോൾ രണ്ടു ഫലകങ്ങളുടെ വിടവിൽ സമുദ്രമദ്ധ്യത്തിൽ ഒരു തിട്ട രൂപം കൊള്ളുന്നു.
ഇതിലൂടെ ഉയരുന്ന മാഗ്മ മൂലം വലിയ മലനിരകൾ രൂപം കൊള്ളുന്നു.
ഈ മാഗ്മ ഉറച്ച് പുതിയ കടൽത്തട്ട് നിരന്തരം രൂപപ്പെട്ടുകൊണ്ടിരിക്കും.
വിടവുകളിലൂടെ ഇറങ്ങുന്ന സമുദ്രജലം ആവിയായി പുറത്തേക്കു വരുന്നു.
ഇതിനെയാണ്‌ ബ്ലാക്ക് സ്മോക്കേഴ്സ് എന്നു പറയുന്നത്.
ഫലകചലനം മൂലം യുറോപ്പും ആഫ്രിക്കയും അമേരിക്കൻ ഭൂഖണ്ഡങ്ങളിൽ നിന്നകലുമ്പോൾ അറ്റ്ലാന്റിക് സമുദ്രത്തിൽ ഇത്തരം തിട്ടകൾ രൂപം കൊള്ളുന്നു .
കിഴക്കൻ ആഫ്രിക്കൻ വിള്ളൽ മേഖല float
രണ്ടു ഫലകങ്ങൾ തമ്മിൽ പരസ്പരം അകലുന്നത്, ഭൂവൽക്കത്തിൽ ഭ്രംശങ്ങളും, അഗ്നിപർവതങ്ങളും, ഭൂകമ്പങ്ങളും സൃഷ്ടിക്കുന്നു.
രണ്ടോ മൂന്നോ കോടി വർഷങ്ങൾക്കു മുൻപ് അറേബ്യൻ ഫലകം ആഫ്രിക്കൻ ഫലകത്തിൽ നിന്ന് വേർപെട്ടു പോയുണ്ടായ വിള്ളലിലാണ്‌ ചെങ്കടൽ രൂപം കൊണ്ടിരിക്കുന്നത്.
കുറച്ച് ലക്ഷം വർഷങ്ങൾക്കു ശേഷം ഈ മേഖലയിൽ മറ്റൊരു കടലിന്റെ രൂപവത്കരണത്തിനും സാധ്യതയുണ്ട് .
ഫലദീപിക ഇംഗ്ലീഷ് വിലാസം https://ml.wikipedia.org/wiki/Phaladeepika
പതിമൂന്നാം നൂറ്റാണ്ടിലോ, പതിനാറാം നൂറ്റാണ്ടിലോ രചിക്കപ്പെട്ട, ജാതകവിഷയത്തിൽ പ്രചാരമേറിയ ഗ്രന്ഥമാണ് ഫലദീപിക .
ഇതിന്റെ ഗ്രന്ഥകർത്താവായ മന്ത്രേശ്വരനെക്കുറിച്ചും അഭിപ്രായവ്യത്യാസങ്ങളുണ്ട്.
അദ്ദേഹത്തിന്റെ പേർ മാർക്കണ്ഡേയഭട്ടതിരി എന്നാണെന്നും, മലയാളബ്രാഹ്മണനാണെന്നും തമിഴ്‌നാട്ടുകാരനാണെന്നും അഭിപ്രായങ്ങളുണ്ട്.
28 അധ്യായങ്ങളും 865 ശ്ലോകങ്ങളും ഈ കൃതിയിലുണ്ട്.
മറ്റു ഗ്രന്ഥങ്ങളിൽ പറയാത്തതോ സൂചിപ്പിക്കുകമാത്രമോ ചെയ്ത ദുർഘടമായ കാര്യങ്ങൾ ഇതിൽ വളരെ ലളിതമായും വിശദമായും വിവരിച്ചിട്ടുണ്ട്.
ഉദാഹരണത്തിന് കാലചക്രദശ, അഷ്ടവർഗ്ഗം, ഉപഗ്രഹങ്ങളുടെ സ്വാധീനം, ചാരഫലം തുടങ്ങിയവതന്നെ മതിയാകും.
രാശികൾ, ഭാവങ്ങൾ, ഗ്രഹങ്ങൾ, ഗ്രഹബലം, ഭാവബലം, ലഗ്നഫലം, ഭാവഫലം, ഗ്രഹങ്ങൾ ഭാവങ്ങളിൽ നിന്നാലുള്ള ഫലങ്ങൾ, സ്ത്രീജാതകം, പുത്രയോഗം, ആയുസ്സ്-രോഗം-മരണം എന്നിവ നിർണ്ണയിക്കാനുള്ള വിവിധ മാർഗ്ഗങ്ങൾ, ഫലങ്ങളുടെ സമയനിർണ്ണയത്തിനുതകുന്ന ചാരഫലം എന്നിങ്ങനെ നിരവധി കാര്യങ്ങൾ ഫലദീപികയിൽ വിസ്തരിച്ചു പ്രതിപാദിച്ചിട്ടുണ്ട്.
ഫലദീപികയ്ക്ക് മലയാളത്തിൽ  രണ്ടു വ്യാഖ്യാനങ്ങൾ ലഭ്യമാണ്.
നാണുപിള്ള ആശാന്റെ ലളിത വ്യാഖ്യാനവും ചെറുവള്ളി നാരായണൻ നമ്പൂതിരിയുടെ  വ്യാഖ്യാനവും.
രണ്ടും സാമ്പ്രദായിക അഥവാ പാരമ്പര്യ രീതിയിലുള്ളവയാണ്.
വാക്കുകളുടെ അർത്ഥം പ്രത്യേകമായി കൊടുക്കാതെ, ജ്യോതിഷം പഠിക്കുന്നവർക്കു കാര്യങ്ങൾ സ്വന്തമായി മനനം ചെയ്തെടുക്കാനാകും വിധമാണ് ഇവ ചിട്ടപ്പെടുത്തിയിരിക്കുന്നത്.
ഫലമുഖി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഒൻപത് അക്ഷരങ്ങൾ വീതമുള്ള വൃത്തമാണ്‌ ഫലമുഖി .
ര ഗണം, ന ഗണം, സ ഗണം എന്നീ ക്രമത്തിലാണ്‌ ഇതിലെ ഗണങ്ങൾ വരുന്നത്.
ലക്ഷണം “ രംനസം ഫലമുഖിയതാം ” വൃത്തമഞ്ജരിയിലെ വൃത്തങ്ങൾ
ഫലൂൺ മൈൻ
സ്വീഡനിലെ ഫലൂണിലെ ഒരു ഖനി ആയിരുന്നു ഫലൂൺ മൈൻ .
പത്താം നൂറ്റാണ്ട് മുതൽ 1992 വരെ ഒരു സഹസ്രാബ്ദത്തോളം ഇത് പ്രവർത്തിച്ചു.
യൂറോപ്പിന്റെ മൂന്നിൽ രണ്ടു ഭാഗം ചെമ്പ് ഉൽപാദനവും ഇവിടെ നിന്നായിരുന്നു.
ഇത് പതിനേഴാം നൂറ്റാണ്ടിൽ നടന്ന യുദ്ധങ്ങളിൽ പങ്കെടുക്കുന്നതിനായി പണം കണ്ടെത്തുന്നതിന് സ്വീഡനെ വളരെയധികം സഹായിച്ചിട്ടുണ്ട്.
ഈ ഖനിയിൽ നടന്ന സാങ്കേതിക വളർച്ച ലോകമെമ്പാടുമുള്ള ഖനികളുടെ വളർച്ചയെ വളരെയധികം സ്വാധീനിച്ചിട്ടുണ്ട്.
2001-ൽ ഈ ഖനി യുനെസ്കോയുടെ ലോകപൈതൃകസ്ഥാനങ്ങളിൽ ഒന്നായി പ്രഖ്യാപിച്ചു.
ചിത്രശാല ഖനനത്തിനുപയോഗിക്കുന്ന ഉപകരണങ്ങൾ.
A drift in Falun mine.
The great pit that opened up in the 1687 collapse was over a hundred meters (300 ft) deep, photo from 2010.
A postcard depicting the mine, circa 1907.
പ്രധാന കെട്ടിടം കുറിപ്പുകൾ
ബാൾഡ്‍വിൻ പാർക്ക്
ബാൾഡ്‍വിൻ പാർക്ക് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചെലെസ് കൗണ്ടി യിലെ സാൻ ഗബ്രിയേൽ താഴ്‍വര മേഖലയിൽ സ്ഥിതിചെയ്യുന്ന ഒരു നഗരമാണ്.
2000 ലെ സെൻസസ് പ്രകാരം ഈ നഗരത്തിലെ ജനസംഖ്യ 75,837 ആയിരുന്നത് 2010 ലെ സെൻസസിൽ 75,390 ആയി കുറഞ്ഞിരുന്നു.
സാൻ ഗബ്രിയൽ മിഷന്റെ ഉടമസ്ഥതയിലുള്ള മേച്ചിൽപ്രദേശങ്ങളുടെ ഭാഗമായിരുന്നു ആദ്യകാലത്ത് ബാൽഡ്വിൻ പാർക്ക് പിന്നീട് ആത്യന്തികമായി ഇത് റാഞ്ചോ അസൂസ ഡി ഡാൽട്ടന്റെയും റാഞ്ചോ ലാ പ്യൂയെന്റെയുടെയും ഭാഗമായി മാറി.
1860 ൽ ഈ സമൂഹം വൈൻലാന്റ് എന്ന പേരിൽ അറിയപ്പെട്ടു.
1906 ആയപ്പോഴേക്കും ഈ സ്ഥലം ബാൽഡ്‍വിൻ പാർക്ക് ആയി മാറി.
പത്തൊൻപതാം നൂറ്റാണ്ടിന്റെ രണ്ടാം പകുതിയിലെ നിക്ഷേപകനും ഊഹക്കച്ചവടക്കാരനുമായിരുന്ന ഏലിയാസ് ജെ. "ലക്കി" ബാൾഡ്‍വിന്റെ ഈ പേരാണ് ഈ നഗരത്തിനു നൽകിയിരിക്കുന്നത്.
1956-ൽ ബാൽഡ്‍വിൻ പാർക്ക് കാലിഫോർണിയ സംസ്ഥാനത്തെ 47-മത് സംയോജിത നഗരമായി മാറി.
ഇക്കാലത്ത് ഈ നഗരത്തിന്റെ സാമ്പത്തിക അടിത്തറ പുനരുജ്ജീവിപ്പിക്കാനുള്ള ശ്രമങ്ങൾ നടക്കുന്നുണ്ട്.
നഗരത്തിലെ തന്ത്രപ്രധാന മേഖലകളിലായി ആറ് സജീവ പ്രോജക്റ്റുകൾ പുനരാരംഭിച്ചിട്ടുണ്ട്.
ഉയർന്ന നിലവാരമുള്ള ഉയർന്ന ഉന്നതർക്കുള്ള ഭവനങ്ങൾ, പണ്ടകശാലകൾ, സ്റ്റാർബക്സ്, ഹാർലി ഡേവിഡ്‍സൺ സ്ഥാപനങ്ങൾ, മെട്രൊലിങ്ക് ട്രെയിൻ സ്റ്റേഷനു സമീപമുള്ള ട്രാൻസിറ്റ് ഓറിയെന്റഡ് ഡിസ്ട്രിക്റ്റ് (TOD), മറ്റ് നിരവധി ബിസിനസുകൾ തുടങ്ങിയവയുൾപ്പെടെയുള്ളവയാണ് ഈ പുനർനിർമ്മാണ മേഖലയിലെ വിഭിന്നമായ പദ്ധതികൾ.
ബാൾഡ്‌വിൻ പാർക്കിൽ നേരിയ ശൈത്യകാലവും ചൂടുള്ളതുമായ വേനൽക്കാലവും അനുഭവപ്പെടുന്നു.
രേഖപ്പെടുത്തിയിട്ടുള്ള എക്കാലത്തെയും ഉയർന്ന താപനില താപനില 118 ° F ഉം ഏറ്റവും കൂടിയ തണുപ്പ് 21.
F ഉം ആണ്.
Baldwin Park, California പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °F (°C) 70 (21) 71 (22) 72 (22) 77 (25) 79 (26) 84 (29) 89 (32) 90 (32) 88 (31) 83 (28) 76 (24) 71 (22) 79.2 (26.2) ശരാശരി താഴ്ന്ന °F (°C) 43 (6) 45 (7) 47 (8) 50 (10) 55 (13) 59 (15) 62 (17) 63 (17) 61 (16) 55 (13) 46 (8) 42 (6) 52.3 (11.3) ഉറവിടം: weather.com ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 17.6 ചതരുശ്ര കിലോമീറ്റർ (6.8 ചതുരശ്ര മൈൽ) ആണ്.
ഇതിൽ 17.2 ചതുരശ്ര കിലോമീറ്റർ (6.6 ചതുരശ്ര മൈൽ) കരഭൂമിയും 0.4 ചതുരശ്ര കിലോമീറ്റർ (0.2 ചതുരശ്ര മൈൽ)  അഥവാ 2.28 ശതമാനം ഭാഗം വെള്ളവുമാണ്.
ബി-ട്രീ
കമ്പ്യൂട്ടർ ശാസ്ത്രത്തിൽ, ബി-ട്രീ എന്നത് എപ്പോഴും ബാലൻസ് ആയി നിലനില്ക്കുകയും, ഡാറ്റയെ നിശ്ചിത ക്രമത്തിൽ പരിപാലിക്കുകയും, തിരയലുകൾ, തുടർച്ചയായ ആക്സസ്, ഉൾപ്പെടുത്തലുകൾ, ഇല്ലാതാക്കലുകൾ എന്നിവ ലോഗരിതിമിക് സമയത്തിൽ കൈകാര്യം ചെയ്യുന്നതിന് സഹായിക്കുകുയും ചെയ്യുന്ന ഒരു ട്രീ ഡാറ്റ സ്രക്ചറാണ്.
ബൈനറി സെർച്ച് ട്രീയുടെ പൊതുവായ രൂപമാണ് ബി-ട്രീ.
ബൈനറി സെർച്ച് ട്രീയിലെന്ന പോലെ ഒരു നോഡിന്റെ ഇടതുഭാഗത്തുള്ള സബ് ട്രീയിലെ എല്ലാ നോഡുകളിലെയും ഡാറ്റ പാരന്റ് നോഡിലെ ഡാറ്റയെക്കാൾ ചെറുതും, വലതുഭാഗത്തുള്ള സബ് ട്രീയിലെ എല്ലാ നോഡുകളിലെയും ഡാറ്റ പാരന്റ് നോഡിലെ ഡാറ്റയെക്കാൾ വലുതുമായിരിക്കും.
ഓരോ നോഡിനും രണ്ടിൽകൂടുതൽ സബ്-ട്രീകളും അനുവദനീയമാണ്.
ഡാറ്റാബേസുകൾ , ഫയൽ സിസ്റ്റങ്ങൾ എന്നിവ പോലുള്ള താരതമ്യേന വലിയ ഡാറ്റ ബ്ലോക്കുകൾ കൈകാര്യം ചെയ്യേണ്ടുന്ന സ്റ്റോറേജ് സംവിധാനങ്ങൾക്ക് ബി-ട്രീ അനുയോജ്യമാണ്.
ബോയിംഗ് റിസർച്ച് ലാബിൽ ജോലി ചെയ്യുന്നതിനിടെയാണ് റുഡോൾഫ് ബെയറും എഡ്വേർഡ് എം. മക്ക്രൈറ്റും വലിയ റാൻഡം ആക്സസ് ഫയലുകൾക്കായുള്ള ഇൻഡക്സ് കാര്യക്ഷമമായി കൈകാര്യം ചെയ്യുന്നതിനായി ബി-ട്രീകൾ കണ്ടുപിടിച്ചത്.
ബി-ട്രീകളിലെ ബി എന്നത് ബോയിംഗ്, ബാലൻസ്ഡ്, ബിറ്റ്‍വീൻ, ബ്രോഡ്, ബുഷി, ബേയർ എന്നിവയിലേതിന്റെയെങ്കിലും ചുരുക്കരൂപമാണോ അല്ലയോ എന്ന് ബെയറും മക്രൈറ്റും ഒരിക്കലും വിശദീകരിച്ചിട്ടില്ല.
കമ്പ്യൂട്ടർ ശാസ്ത്രജ്ഞനായ (ക്)നുത്തിന്റെ നിർവചനമനുസരിച്ച്, താഴെപ്പറയുന്ന പ്രത്യേകതകളുള്ള ഒരു ട്രീയെ m ഓർഡർ ഉള്ള ബി-ട്രീ ആയി കണക്കാക്കാം: ഓരോ നോഡിനും പരമാവധി m ചിൽഡ്രൻ മാത്രമേ ഉണ്ടാകൂ.
റൂട്ടും ലീഫുകളും ഒഴികെയുള്ള ഓരോ നോഡിനും കുറഞ്ഞത് ⌈ m /2⌉ ചിൽഡ്രൻസ് ഉണ്ടായിരിക്കും.
റൂട്ട് നോഡിനും ലീഫ് നോ‍ഡുകൾക്കും പരമാവധി പരിധി മാത്രമേ ഉണ്ടായിരിക്കൂ.
കുറഞ്ഞ പരിധി ബാധകമല്ല എല്ലാ ലീഫ് നോഡുകളും ഒരേ ലെവലിൽ ആയിരിക്കും.
ലീഫ് അല്ലാത്തതും k ചിൽഡ്രൻ ഉള്ളതുമായ ഒരു നോഡിൽ k-1 കീകൾ (ഡാറ്റ ആണ് കീ എന്നത് കൊണ്ട് ഉദ്ദേശിക്കുന്നത്) ഉണ്ടാകും.